[{"text_idx": "#000005", "text": "Mae AMRC Cymru, a reolir gan Brifysgol Sheffield ac sy\u2019n aelod o\u2019r Catapwlt Gweithgynhyrchu Gwerth Uchel (HVM), yn rhan o glwstwr o ganolfannau o\u2019r radd flaenaf ar gyfer ymchwil sy\u2019n canolbwyntio ar ddiwydiant a datblygu technolegau a ddefnyddir mewn sectorau gweithgynhyrchu gwerth uchel. Mae ganddo enw da yn fyd-eang am helpu cwmni\u0308au i oresgyn problemau gweithgynhyrchu ac mae wedi dod yn fodel ar gyfer ymchwil cydweithredol sy\u2019n cynnwys prifysgolion, academyddion a diwydiant ledled y byd."}, {"text_idx": "#000006", "text": "Mae ei ganolfan o\u2019r radd flaenaf gwerth \u00a320m a ariennir gan Lywodraeth Cymru yn canolbwyntio ar sectorau gweithgynhyrchu uwch gan gynnwys awyrofod, moduro, niwclear a bwyd ym meysydd ymchwil allweddol gyriant, cynaliadwyedd a gweithgynhyrchu digidol yn y dyfodol."}, {"text_idx": "#000007", "text": "Bydd Grw\u0302p Llandrillo yn gweithio\u2019n agos gydag AMRC Cymru ar brosiectau trosglwyddo gwybodaeth lefel uchel gyda\u2019r nod o greu gweithlu proffesiynol medrus iawn ar draws y gadwyn gyflenwi sy\u2019n cynyddu cystadleurwydd ac yn manteisio ar gyfleoedd masnachol sy\u2019n arwain at swyddi a buddsoddiad ar draws y rhanbarth."}, {"text_idx": "#000008", "text": "Mae\u2019r cytundeb yn cynnwys cydweithrediad sy\u2019n gysylltiedig a\u0302 phrosiect Bargen Twf Gogledd Cymru \u2013 Hwb Economi Wledig arfaethedig Glynllifon \u2013 ac mae\u2019n cynrychioli buddsoddiad sylweddol i ffyniant economaidd economi gogledd Cymru yn y dyfodol."}]